Chigaŵa 4: Fumu Yakwamba ya Yisraele Kuzifika Nyengu ya Ukapolu ku Babiloni
Sauli wenga fumu yakwamba ya Yisraele. Kweni Yehova wangumukana, m’malumwaki wangusankha Davidi kuja fumu. Tisambirengi vinthu vinandi vakukwaskana ndi Davidi. Iyu weche mwana wangubaya munthu wanthazi ukongwa, Goliati. Pavuli paki, wanguzithaŵa Fumu Sauli ya sanji. Ndipu munthukazi wazeru Abigaili wangumukanizga kuchita chinthu chiheni.
Tisambirengi so vinandi vakukwaskana ndi Solomoni, mwana waku Davidi yo wanguzihara ufumu wa awiski. Kweniso tisambirengi za mafumu ngakwamba ngatatu nga Yisraele, ngeningo fumu yeyosi yinguwusa kwa vyaka 40. Solomoni wati wafwa, ufumu wa Yisraele ungugaŵikana pakati, wakumpotu ndi wakumwela.
Ufumu wakumpotu wa mafuku 10, unguja vyaka 257 wechendabwanganduliki ndi Asiriya. Ndipu pati pajumpha vyaka 133, ufumu wakumwela wa mafuku ngaŵi nawu so ungubwangandulika. Panyengu iyi, Ayisraele angukoleka kuluta ku ukapolu ku Babiloni. Sonu Chigaŵa CHACHINAYI chikonkhoskengi vinthu vinandi vakukondweska vo vinguchitika kwa vyaka 510, yechendafiki nyengu yidu.
tum_Latn tum_Latn tum_Latn tum_Latn